पाएं अपने शहर की ताज़ा ख़बरें और फ्री ई-पेपरडाउनलोड करें
हुसैनगंज प्रखंड के सेवानिवृत्त प्रभारी चिकित्सा पदाधिकारी डॉ रामनरेश पाठक का 67 वर्ष के उम्र में कोरोना से पटना में गुरुवार को इलाज के दौरान मौत हो गई है। डॉ पाठक हुसैनगंज पीएचसी में 2009 में योगदान कर लगभग 11 बर्ष तक सेवा प्रदान करने के बाद 31 जनवरी 2021 को सेवानिवृत्त हुए थे। वे हसनपुरा पीएचसी के प्रभार में भी थे। वर्तमान में वे अभी अपने सरकारी आवास हुसैनगंज में ही रहते थे। 26 अप्रैल को उनका कोरोना जांच पॉज़िटिव पाया गया था। उसके बाद इलाज के लिए उन्हें पटना भर्ती कराया गया था। जहाँ गुरुवार को ईलाज के क्रम में उनकी मौत हो गई। मौत के खबर सुनते है अस्पताल कर्मियों सहित अन्य लोगों में गम का माहौल व्याप्त हो गया। वे अपने पीछे अपनी विधवा नीला पाठक, 5 पुत्री एवं एक पुत्र को छोड़ गए हैं। पांचों पुत्रियों की शादी हो चुकी है, जबकि अविवाहित पुत्र डॉ देवांशु पाठक ऑर्थोपेडिक से बंगलुरू में पीजी कर रहा है। वे मूलरूप से गोपालगंज जिला के प्यारेपुर गांव के निवासी थे।हसनपुरा पीएचसी के प्रभार में भी रहे। शोकाकुल स्वास्थ्य कर्मियों ने दो मिनट का मौन रखकर उन्हें भावभीनी श्रद्धांजलि अर्पित किया। मौके पर प्रभारी चिकित्सा पदाधिकारी डॉ मनीष कुमार, स्वास्थ्य प्रबंधक मोहमद अल्लाउद्दीन, डॉ नीतीश कुमार, डॉ करुणा निधि, प्रधान लिपिक विनोद कुमार, कृपाशंकर प्रसाद, सुधीर पाठक, एएनएम नीतू कुमारी, लीलावती देवी, मीना देवी, शांति देवी, रामाशीष प्रसाद, सत्येंद्र कुमार पांडेय, नागेंद्र यादव, सीताराम बाँसफोर सहित अन्य कर्मी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn